OpenLLM-France/wikimedia huggingface dataset:
# Josef Calasanz

Josef Calasanz Gastón (Peralta de la Sal, 1557ko irailaren 11​ - Erroma, 1648ko abuztuaren 25a) espainiar apaiz eta hezitzailea izan zen. Escuelas Pías izenekoak sortu zituen 1597an, haur behartsuei heziketa emateko, eta Eskolapioak kongregazioa 1617an. Konstituzioak izeneko lanean utzi zituen idatzirik bere ideiak. Klemente XIII.a aita santuak kanonizatu zuen 1767an. Jaieguna abuztuaren 25ean ospatzen da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017/8/25 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q360589
* Multimedia: Joseph Calasanctius / Q360589
# Josef Fares

Josef Fares (Beirut, Libano, 1977ko irailaren 19a) suediar-libanoar zinema zuzendari eta jokoen diseinatzaile bat da. Haren anaia Fares Fares aktorea da, eta film askotan agertu da. Hazeleght Studiosen sortzailea da.

## Bizitza

Josef Fares Suediara joan zen 10 urte zituela, Libanoko gerra zibiletik familiarekin ihesi. Varietyk 2006an ikusi beharreko hamar zuzendarien artean zegoela adierazi zuen. Urte berean Kontseilu Nordikoaren Zinema Saria irabazi zuen Zozo filmagatik. 2013an, Brothers: A Tale of Two Sons lehen bideo-jokoa zuzendu zuen. Kritikariek ondo hartu zuten jokoa. Jokoak ardatz bezala bi anaien arteko elkarreragina hartzen du haien aita salbatzeko bidaia batean. Ondoren, Hazeleght Studios izeneko garapen-enpresa sortu zuen, eta Electronic Arts argitaletxearekin elkartu zen hurrengo bideo-jokorako, A Way Out, 2018ko martxoaren 23an kaleratu zutena.
2017. urteko abenduaren 7an, Josef The Game Awardsetan agerraldi bat egin zuen, eta hitzaldi "sutsua" eman zuen Geoff Keighley anfitrioiarekin eszenan zegoen bitartean. Han hainbat gai ukitu zituen, Oscar sariak, EAren mikrotransakzioen eztabaida Star Wars Battlefront IIren inguruan, eta A Way jokoa. Bere diskurtsoaren ondorioz, nazioarteko goraipamenak jaso zituen jarraitzaileen artean, eta bere diskurtsoak Interneteko meme berri bat sortu du, Wikipediako orri garrantzitsuen bandalismo masiboa tartean sartzen duena, 2003ko The Room filmari buruz hitz egiteko, jende askok filmaren zuzendariarekin, Tommy Wiseaurekin, konparatu zuena.

## Filmografia
### Filmak

* Jalla! Jalla! (2000)
* Kopps (2003)
* Zozo (2005)
* Leo (2007)
* Balls (2010)

### Bideo-jokoak

* Brothers: A Tale of Two Sons (2013)
* A Way Out (2018)
* It Takes Two (2021)

## Erreferentziak

* ↑ Josef Fares – The Swedish Film Database. (Noiz kontsultatua: 2017-12-09).
* ↑ Josef Fares – Svensk Filmdatabas. (Noiz kontsultatua: 2018-03-23).
* ↑ Mahardy, Mike. (2013-10-27). Brothers: How a film director shook up Starbreeze. (Noiz kontsultatua: 2017-10-27).
* ↑ Archived copy. (Noiz kontsultatua: 2010-01-28).
* ↑ Zozo wins Nordic Council Film prize. (Noiz kontsultatua: 2017-10-27).
* ↑ (Ingelesez) A Way Out Metacritic. (Noiz kontsultatua: 2018-04-06).
* ↑ GameSpot. A Way Out: Josef Fares says "F**k the Oscars" and Reveals Gameplay | The Game Awards 2017. (Noiz kontsultatua: 2017-12-08).
* ↑ (Ingelesez) Fares, Josef. So exited for A way out! Boom and have a great day!. (Noiz kontsultatua: 2017-12-08).
* ↑ (Ingelesez) Kim, Matt. "F*** the Oscars" - Fans React to A Way Out Director's Wild Game Awards Rant. (Noiz kontsultatua: 2017-12-08).

## Kanpo estekak

* Hazelight Studios
* Datuak: Q1345960
* Multimedia: Josef Fares / Q1345960
# Josef Fischer

Josef Fischer (Neukirchen beim Heiligen Blut, Bavaria, 1865ko urtarrilaren 20a - Munich, 1953ko martxoaren 3a) errepideko txirrindulari alemaniarra izan zen. 1896an Paris-Roubaix lasterketaren lehenbiziko edizioa irabazi zuen, Charles Meyer bigarrenari hogeita bost minutu eta Maurice Garin hirugarrenari hogeita zortzi minutu kenduz. 1900eko edizioan bigarrena izan zen.
Frantziako Tourrean behin parte hartu zuen, 1903an, eta hamabostgarren amaitu zuen.

## Palmaresa

1896
* Paris-Roubaix
1897
* Hanburgoko Lau Egunak
1899
* Hanburgoko Lau Egunak
* 2. Bordele-Parisen
1900
* Bordele-Paris
* 2. Paris-Roubaixen

## Kanpo estekak

* (Frantsesez) Memoire du cyclisme: Josef Fischer
* Datuak: Q75800
* Multimedia: Josef Fischer / Q75800
# Jose Antonio Zaldua

Jose Antonio Zaldua honakoa izan daiteke:
* Jose Antonio Zaldua Arbiza, politikari jeltzalea.
* Jose Antonio Zaldua Urdanabia, nafar futbolaria.
# Jose Antonio Ugarte

Jose Antonio Ugarte (Angiozar, 1860ko ekainaren 20a - Zarautz, 1935eko maiatzaren 7a) Bergarako Angiozar auzoan jaiotako fraide frantziskotarra, euskal idazle bikaina, bere ordenan kargu asko bete zituen.
Arantzazuko inprimategi ospetsuaren sortzaileetariko bat izan zen.

## Obra

* Lezoko peregrinaziorako kantak, 1900
* Irugarrengoen irakaslea (aldizkaria), 1917/23
* Aita San Franciscoren irugarrengoentzat eleiz kantak, 1919
* Zeruko mana gozoa, 1924, arrakasta handia izan zuen
* Lore sorta edo San Frantziskoren 3'n erregla

## Aldizkaria

Bestalde, euskarazko aldizkari bat argitaratu zuen Zarautzen bere hirugarrendarrentzat: Irugarrengoen irakaslea. Bera hil ondoren ere aldizkaria argitaratzen jarraitu zuten. Izen bereko argitaletxearen oinarria izan zen Arantzazu inprimategia sortu zuen.

## Erreferentziak

* ↑ https://web.archive.org/web/20170317060252/http://www.liburuklik.euskadi.net/handle/10771/10155?mode=full&empezar=1

## Kanpo estekak

* Bergarako webguneko informazioa.
* Datuak: Q28954397
# Jose Antonio Uharte

Jose Antonio Uharte Jauregi (Iruñea, 1892ko irailaren 11 - ib., 1968ko irailaren 21a) nafar biolinista izan zen.
Pablo Sarasate maisuarekin ikasi zuen gaztetan, eta ondoren, Madrila joan zen biolin ikasketak amaitzera. 1911. urtean amaitu, eta lehen saria irabazi zuen. Ondoko urteetan, Vienan eta Londresen ondu zituen biolin ikasketak, eta Ipar Ameriketan eman zituen lehen kontzertuak. Europan ere arrakasta osoz jardun zuen, pianoak edo orkestrak lagundurik gehienetan. Iruñeko Musika Akademiako irakasle izan zen, bere jaioterrira itzuli zenean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260589
# Jose Antonio Zaldua Urdanabia

Jose Antonio Zaldua Urdanabia (Elizondo, Baztan, 1941eko abenduaren 15a – Sant Andreu de Llavaneres, 2018ko ekainaren 30a) nafar futbolari profesionala izan zen. Real Valladolid, Bartzelona, Osasuna eta Sabadell taldeetan jokatu zuen.

## Bizitza

Jose Antonio Zaldua Elizondon jaio zen, 1941eko abenduaren 15ean. Oso gazte hasi zen Iruñeko Oberena taldean jokatzen. 1959-60 denboraldian, 18 urte besterik ez zuela, debuta egin zuen Espainiako lehen mailan Real Valladolid taldean. 1961-62 denboraldian, Bartzelonak kontratatu zuen, eta bertan aritu zen 1970-71 denboraldia arte (1964-65 denboraldian Osasunan jokatu zuen, Bartzelonak utzita). Azken urteak Sabadellen eman zituen.

## Erreferentziak

* 1 2 Cuesta Fernandez, Fernando, Zaldúa: el navarro que capitaneó al Barça en tiempos difíciles, cihefe.es

## Kanpo estekak

* (Ingelesez) José Antonio Zaldúa Urdanavia, bdfutbol.com
* Datuak: Q958389
# Jose Antonio Urbiola

Jose Antonio Urbiola Matxinandiarena (1937ko irailaren 13a, Agoitz – 2019ko apirilaren 4a, Iruñea) nafar abokatu eta politikari jeltzale bat izan zen.
Eusko Alderdi Jeltzaleko exekutibako (Euzkadi Buru Batzar) kide izandakoa zen, bai eta alderdi horren eskualdeko buru Nafarroan (Napar Buru Batzar), 1992 eta 2004ko maiatza bitartean. Gero Herri Batasunara pasatu zen, halaber indar horren aldetiko Nafarroako parlamentario izan zen eta are legebiltzar horretako presidenteordea 1980an.

## Kanpo estekak

* Jose Antonio Urbiolari elkarrizketa irakurgai. 2016ko abuztuaren 14a. Berria.eus
* Datuak: Q5938167
# Jose Antonio Urdanpilleta

Jose Antonio Urdanpilleta (Azpeitia, Gipuzkoa, 1810 – Donostia, Gipuzkoa, 1875) militarra izan zen. Zuzenbideko ikasketak egiten ari zela, Gipuzkoako Txapelgorri batailoian sartu zen boluntario, eta komandante egin zuten. 1848. urtean, Gipuzkoako mikeleteen buruzagi egin zuten, eta urte bereko matxinada zapuztu zuen. 1860. urteko Afrikako Gerran ere jardun zuen, baita Hirugarren Karlistaldian ere. 1873. urtean zauritu zuten Bergaran, eta handik bi urtera hil zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260590
# Jose Apeztegia

Jose Apeztegia Perez de Rada (Erratzu, Baztan, 169? - ib., 1746ko martxoaren 2a) nafar Bikario Nagusia eta priorea izan zen. Salamancako San Bartolome Ikastetxe Zaharrean ikasi zuen, 1714an Zuzenbideko lizentziatura bereganatuz.
1716ko urtarrilaren 17an Iruñeko kalonje aukeratu zuten, eta hurrengo urtean irakasle. Hirutan hutsik zegoen Bikario Nagusiaren kargurako hautatua izan zen.
Alventosko Markesaren esanetan, gorputzaren garaieragatik oso nabarmena zen, hori dela eta, Salamancan zegoela, Gorena ezizenez ezagutzen zuten. Espainia guztian bere garaieraren parekorik zuen beste inor ez zen topatu ahal izan. Planta eder eta proportzionatua zuen.
1727ko abenduaren 11n priore izendatu zuten. 1729an erlijio liburu bat idatzi zuen. 1746ko martxoaren 2an bere jaioterrian hil zen eta bere gorpua Barbazanako kriptan ehortzi zuten.

## Kanpo estekak

* Jose Apeztegia Pérez de Radaren biografia laburra. Auñamendi Entziklopedia. Euskomedia.org (Ingelesez)
* Datuak: Q20492164
# Joseph Jules Dejerine

Joseph Jules Dejerine (1849ko abuztuaren 3a - 1917ko otsailaren 26a) Suitzako neurologoa izan zen, irakurtzerakoan garuneko zein arlok parte hartzen duen identifikatzen lehena, eta alexiaren ikerketan aitzindaria.
Frantzia-Prusia Gerran ospitale batean boluntario gisa lan egin ondoren, 1871n Parisen hasi zituen medikuntza ikasketak. 1886an, irakasle agrégé gisa lanpostua lortu zuen eta neurologiara dedikatu zen erabat. 1895ean, Hôpital Salpêtrière-n hasi zen lanean, eta 1901ean Medikuntzaren Historiako katedra eskuratu zuen, eta 1911n, Pariseko Unibertsitateko neurologia arloan.
Aitzindaria izan zen alexiaren ikerketan, 1881ean, Istripu zerebrobaskular bat jasan ondoren,ez irakurri ez idatzi ezin zuen gaixo baten kasua deskribatu ondoren, eta horren ondorengo autopsiak lesio bat agerian utzi zuen garun-hemisferioko zirkunboluzio angeluarrean eta nahaste afasikoak zituela.
1888an Augusta Marie Klumpke bere ikaslearekin ezkondu zen.

## Argitalpenak

* Recherches sur les lésions du système nerveux dans la paralysie ascendant aiguë . Paris, 1879
* L'héredité dans les maladies du système nerveux . Paris, 1886
* Anatomie des centres nerveux, Augusta Marie Dejerine-Klumpke-rekin batera. Paris, 1895 eta 1901
* Traité des maladies de la moëlle épinière, André Thomasekin. Paris, 1902
* Sémiologie des affections du système nerveux, Augusta Marie Dejerine-Klumpke-rekin. Paris, 1914

## Erreferentziak

* 1 2 Peña-Casanova, J. Neurología de la conducta y neuropsicología pp. 109-110. Ed. Médica Panamericana (2007) Google Books-en. 2012ko abenduaren 20an kontsultatua.
* Datuak: Q612744
* Multimedia: Jules Dejerine / Q612744
# Joseph Karl Stieler

Joseph Karl Stieler (Mainz, 1781eko azaroaren 1a - Munich, 1858ko apirilaren 9a) alemaniar margolaria izan zen. Gorteko margolari gisa lan egin zuen Bavariako erregeentzat.
Artista familia batean jaio zen eta bere aitaren heziketa jaso zuen. Aita hil ondoren, bere heziketa autodidakta egin eta miniaturak margotzen hasi zen. 1792an frantsesek Mainz okupatu ondoren, gortearekin ihes egin zuen. Aschaffenburgen Karl Theodor Anton Maria von Dalberg artzapezpikua ezagutu zuen, bere mezenas nagusia bihurtu zena.
Heinrich Fügerrekin Vienan eta François Gérardekin Parisen ikasi zuen. 1808an erretratugile gisa jarri zen Frankfurten eta 1810ean Italiara bidaiatu zuen. 1812tik Maximiliano I.a Josef Bavariakoaren gortean lan egin zuen. 1816an Vienara joan zen Frantzisko I.a Austriakoa enperadorearen erretratua margotzera.
1820an Beethovenen erretratuan lan egin zuen. Beharbada, bere lanik ospetsuena da. 1847an Lola Montez, erregearen maitalearen erretratua margotu zuen. 1855ean erretiratu eta hiru urte geroago hil zen.

## Iruditegia

* Letizia Ramolino, 1811
* Ludwig van Beethoven, 1820
* Nanette Kaulla, 1829
* Cornelia Vetterlein, 1828
* Luis I.a Bavariakoa 1826
* Helene Sedlmayr
* Lady Jane Elizabeth Digby
* Augusta Bavariakoa
* Alexander von Humboldt 1843
* Sofia Austriakoa, 1832
* Regina Daxenberger, 1829
* Marianna Marchesa Florenzi, 1831
* Sofia Bavariakoa, 1830
* Amalie Adlerberg, 1827
* Auguste Hilber, 1827
* Crescentia Bourgin, 1833
* Maria Prusiakoa, Bavariako erregina
* Lola Montez

## Kanpo estekak

* Datuak: Q467658
* Multimedia: Joseph Karl Stieler / Q467658
# Joseph Laniel

Joseph Laniel (Vimoutiers, 1889ko urriaren 12a - Paris, 1975eko apirilaren 8) frantziar politikaria izan zen. Frantziako lehen ministroa izan zen 1953tik 1954ra.
Calvados departamenduko diputatua izan zen 1932tik 1958ra. Bigarren Mundu Gerran Erresistentziaren Kontseilu Nazionalaren sorreran parte hartu zuen. Askatadunaren Alderdi Errepublikanoa eta Independente eta Nekazarien Zentro Nazionala alderdien sortzaileetako bat izan zen. 1953ko ekainean lehen ministro izendatu zuten eta 1954ko ekainean dimisioa eman zuen, Frantziak Dien Bien Phuko guduan porrot egin ondoren. René Cotyk irabazi zituen 1954ko hauteskunde presidentzialetan hautagai izan zen.
* Datuak: Q328240
* Multimedia: Joseph Laniel / Q328240
# Joseph Kabila

Joseph Kabila Kabange (Hewa Bora, Sud-Kivu, Kongoko Errepublika Demokratikoa, 1971ko ekainaren 4a) kongoar politikaria da, 2001-2019 bitartean Kongoko Errepublika Demokratikoko presidentea izandakoa. Laurent-Désiré Kabila presidentearen semea, 2001eko urtarrilaren 17an izendatu zuten Kongoko behin-behineko burua, aita eraila izan ondoren. 2006ko eta 2011ko presidentetzarako hauteskundeak irabazi zituen, baina boterean gotorturik egon zen 2016ko abendutik 2019ko urtarrilera arte; legez kanporatu zuten agintetik, konstituzioak debekatzen baitu presidente berak hiru agintaldi egitea.

## Erreferentziak

* ↑ Kinshasak Kabilaren semea izendatu du Estatuaren buru «behin-behingoz». Euskaldunon Egunkaria, 2001eko urtarrilak 18, CC BY-SA 4.0, berria.eus (Noiz kontsultatua: 2019-07-22).
* ↑ Joseph Kabilak irabazi ditu Kongoko hauteskundeak. Berria egunkaria, 2011ko abenduak 9, CC BY-SA 4.0, berria.eus (Noiz kontsultatua: 2019-07-22).
* ↑ Berasain Tristan, Kristina. Tshisekedi oposizioko hautagaiak irabazi ditu hauteskundeak Kongon. Berria egunkaria, 2019ko urtarrilak 10, CC BY-SA 4.0, berria.eus (Noiz kontsultatua: 2019-07-22).
* Datuak: Q57416
* Multimedia: Joseph Kabila / Q57416
# Joseph Kessel

Joseph Kessel (Clara, Argentina, 1898ko otsailaren 10a - Avernes, Frantzia, 1979ko uztailaren 23a) frantses idazlea eta kazetaria izan zen.

## Biografia

Errusian eta Parisen egin zituen Letra eta Antzerkiko ikasketak. Lehen Mundu Gerran, hegazkin-gidari gisa parte hartu zuen. Hala bildu zuen L´equipage nobelan azaldu zuen esperientzia.
Beste zenbait obra: Nuit de Princes (1927), Belle de Jour (1929, gero Buñuelek zinemara eramana), Le coup de grâce (1931), Marché d´esclaves (1933), L´armée des ombres (1944) eta Les cavaliers (1968).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q356537
* Multimedia: Joseph Kessel / Q356537
# Joseph Laduche

Joseph Laduche (Azkaine, Lapurdi, 1919ko urriaren 17a - ?, 1987ko abuztuaren 27a) lapurtar pilotaria izan zen, Panpi Ladutxeren aita.

## Biografia

1935ean hasi zen jokatzen. Bost urte geroago profesional mailara igaro zen. 1944. urtean Frantziako lehen Kopa irabazi zuen. Harrezkero bost aldiz irabazi zuen Frantziako eskuzko Banakako Txapelketa Nagusia.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260782
# Joseph Kasa-Vubu

Joseph Kasa-Vubu edo Joseph Kasavubu (Kuma-Dizi, Mayombe, Belgikar Kongo, c. 1915 – Boma, 1969ko martxoaren 24a) Kongoko Errepublika Demokratikoko lehenbiziko presidentea izan zen.
1969ko irailaren 5ean Patrice Lumumba lehen ministroa, komunista-akusatua, kargutik kendu zuen. 1965ean Joseph Mobutuk boterea hartu zuen.
* Datuak: Q206048
* Multimedia: Joseph Kasa-Vubu / Q206048
# Jose Elosegi

Jose Elosegi eta Martínez de Aparicio (Donostia, 1872ko apirilaren 11 - ?) gipuzkoar abokatu eta politikari kontserbadorea izan zen. Donostiako alkatea izan zen behin baino gehiagotan (1902-05,1925-27) eta senataria (1921-22, 1923).

## Biografia

Donostiako zinegotzi eta alkate izan zen 1902ko abenduaren 30etik 1904ko azaroaren 8ra bitartean, bere karguari uko egin zionean. Urte horretako azaroaren 25ean berriro alkate kargua hartu zuen, eta kargu horretan jarraitu zuen harik eta dimisioa onartu eta behin betiko utzi zuten arte 1905eko uztailaren 9an.
Politikoki, maurismoari atxikita, bi aldiz hautatu zuten senatari Gipuzkoan: lehenengoa 1921-1922 legegintzaldian eta bigarrena 1923an. Miguel Primo de Rivera jeneralak direktorio militar bat ezarri zuenean, Alfontso XIII.a erregearen laguntzarekin, zapuztu egin zen legegintzaldia.
1925ean, Primo de Rivera diktadoreak Donostiako alkate berria izendatu zuen Elosegi, eta 1927ra arte egon zen karguan, uko egin zion arte.
Donostiako hiribide batek 1960tik du izena.

## Erreferentziak

* ↑ Elósegui, José. .

## Kanpo estekak

* Datuak: Q5662772
# Jose Emilio Esparza Viela

Jose Emilio Esparza Viela (Lesaka, Nafarroa Garaia, 1919ko martxoaren 18a - Iruñea, Nafarroa Garaia, 1970eko urriaren 19a) Abokatua eta funtzionarioa. Nafararroako Turismo eta Informazioa sailean aritu zen lanean. Historia, Etnografia eta Toponimia zituen bereziki gustoko eta gai hauen inguruan hainbat artikulu idatzi zituen aldizkarietan, batez ere Principe de Viana eta herria bertan bere lagunekin sortutako Chakain aldizkarian. Lesakako Olentzeroren tradizioa berreskuratu eta sustatu zuen jadanik oso ezaguna den Olentzero txapelketa antolatuz. Bi lan adierazgarri utzi zituen: Noticia curiosa sobre Olentzero en la Navidad de Lesaca (Iruñea, 1950; bigarrena, 1972) eta De toponimia navarra, entrega centrada en las Cinco Villas del Bidasoa. Azken gai honi buruz egindako ikerketa asko argita eman gabe utzi zituen.
Eladio Esparza Aginagaren semea izan zen.

## Erreferentziak

* ↑ Gran Enciclopedia de Navarra | ESPARZA VIELA, EMILIO JOSÉ. (Noiz kontsultatua: 2022-07-19).

## Kanpo estekak

* Datuak: Q115863453
# Jose Elizondo

Jose Elizondo Lopez (Tolosa, Gipuzkoa, 1865eko irailaren 14a - Donostia, Gipuzkoa, 1943ko apirilaren 18a) euskal idazle eta antzerkigilea izan zen. Cecilia Urain Egiarekin ezkondua 1.892ko urriak 11ean, Deban.

## Lanak

Euskal-Erria, Euskal-Esnalea eta Vida Vasca aldizkarietan idatzi zuen. Gipuzkoarra aldizkari abertzaleko zuzendaria izan zen.

### Antzerkia

* Idartzako jauna. Jostirudia egintza baten (1907, J. Baroja) Elgoibarko Euskal jaietan saritua
* Alkate ona (1910, Martin Mena y Cia.)
* Ametz gozuak. Jostirudia egintza bakarran (1910, J. Baroja) 1909an Hernaniko Euskal jaietan saritua
* Txomin Arrayo (1912, Grijelmo) 1912an Bilbon, Eusko Gaztedi lehiaketan saritua
* Atsegea (1913) 1913an sari berezia jaso zuen Donostiako Udalak sute ospetsuaren mendeurrenean egindako lehiaketan
* Dollarra (1915) 1915eko Donostiako Udalaren lehiaketan saritua
* Omena (1917)
* Ill nai eta ill ezin

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Fitxa – Tolosa Oroimena. (Noiz kontsultatua: 2021-07-04).

## Kanpo estekak

* Jose Elizondo literaturaren zubitegian
* https://www.bagera.eus/blog/elizondo-lopez-jose/%5B%5D
* http://aunamendi.eusko-ikaskuntza.eus/eu/elizondo-lopez-jose/ar-38342/
* Datuak: Q12260610
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
# Jose Elorrieta

Jose Elorrieta Aurrekoetxea (Loiu, 1951- ) euskal sindikalista da. ELA sindikatuko idazkari nagusia izan zen 1988. urtetik 2008ra.
Enpresa zientzietan lizentziatu zen Deustuko Unibertsitatean. 1970ean ELA sindikatuan militante sartu zen. 1977an Batzorde Exekutiboko kide hautatu zuten eta 1978an sindikatuaren komunikazioen bere esku utzi zuten. 1988ko azaroan idazkari nagusi izendatu zuten Alfonso Etxeberriaren ordez. 2008ra arte egon zen karguan, eta 2011an Politika zientzian doktoregoa lortu zuen EHUn.

## Kanpo estekak

* Datuak: Q12260611
# Jose Ezpeleta

José Manuel Ignacio Timoteo Ezpeleta Galdeano Dicastillo del Prado, Ezpeleta de Beireko kondea, (Cádiz, 1739 – Iruñea, 1823) nafar noble eta militarra izan zen.
Armadan karrera egin ondoren, 1789an erregeak Granada Berriko erregeorde izendatu zuen. 1808an Kataluniako kapitain jenerala izan zen eta 1814 eta 1820 artean Nafarroako erregeordea. Iruñean Ezpeleta jauregian bizi zen.
Bere alabetako bat Pedro Agustín Girón jeneralarekin ezkondu zen (zeina aldi berean Francisco Javier Castaños buruzagi ezagunaren iloba zen). Eduki zuten semeetako bat Francisco Javier Girón izan zen, Guardia Zibilaren sortzailea.

## Erreferentziak

* ↑ (Gaztelaniaz) Azanza López, José Javier. El palacio y la casa señorial. ISBN 84-89103-00-3..
* ↑ (Gaztelaniaz) Soler Salcedo, Juan Miguel. Nobleza española : grandeza inmemorial, 1520. Editorial Visión Libros, 316 or. ISBN 8499834027..
* Datuak: Q2603163
* Multimedia: José Manuel de Ezpeleta / Q2603163
# Jose Elosegi Alkatearen hiribidea

Jose Elosegi Alkatearen hiribidea :
| Donostia, Ategorrieta-Ulia, Miracruz-Bidebieta eta Herrera ||
| Herrialdea Lurraldea | Euskal Herria Gipuzkoa |
| Jose Elosegi Alkatearen hiribidea Jose Elosegi Alkatearen hiribidea Jose Elosegi Alkatearen hiribidea ||
| Koordenatuak: | 43°19′16.97″N 1°56′45.72″W﻿ / ﻿43.3213806°N 1.9460333°W﻿ / 43.3213806; -1.9460333 |
Jose Elosegi Alkatearen hiribidea Gipuzkoako Donostia hiriburuko hiribide edo etorbide bat da. Ategorrieta-Ulia auzoetan dago. Ategorrieta hiribidean hasi eta behin Mirakruzeko gaina eta Herrera auzoko biribilgunea igaro ondoren, jada Pasaiako portuan, Pasai Antxoko Buena Vista pasealekuan amaitzen da.
Hiriko ekialdeko sarbide-irtenbide garrantzitsuena da, gainera Donostiako kalerik luzeena ere bada.

### Leku interesgarriak

* Arzak jatetxea
* Arzak jatetxea.

## Kanpo estekak

* Datuak: Q25474391
# Jose Enrike Urrutia Capeau

    Artikulu hau euskal idazle iurretarrari buruzkoa da; beste esanahietarako, ikus «Urrutia».
Jose Enrike Urrutia Capeau (Iurreta, Bizkaia, 1954) euskal idazlea da.

## Lanak
### Poesia

* Kadrila alegera festan da (Pamiela, 1979)

### Narrazioa

* Izar beltzaren urtea (Pamiela, 2000)
* Ergelen nonbrea (Pamiela, 2006)
* Assilah-ko eroa (Pamiela, 2010)
* Weylerren itzala (Pamiela, 2012)

## Kanpo loturak

* Jose Enrike Urrutia literaturaren zubitegian
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
* Datuak: Q12260612
# Jefferson udalerria, Shelby konderria (Iowa)

Jefferson udalerria Ameriketako Estatu Batuetako Iowa estatuko udalerri bat da, Shelby konderrian. Azken zentsuaren arabera 473 biztanle zituen.

## Ekonomia

2020ko zentsuaren arabera, Jefferson udalerriak 249 etxebizitza zeuden. Per capita diru-sarrerak 39.407 estatubatuar dolar ziren.

## Kanpo estekak

* Datuak: Q947499